wickkiey/tamil-wikipedia-chunked huggingface dataset:
# 2024 இந்தியப் பொதுத் தேர்தல்

## தேர்தல் முறை

இந்திய அரசியலமைப்பின் பிரிவு 83 இன் படி ஐந்தாண்டுகளுக்கு ஒருமுறை மக்களவைக்கு தேர்தல் நடத்தப்பட வேண்டும். அனைத்து 543 தொகுதிகளிலிருந்தும் மக்களவைக்கு ஒவ்வொரு உறுப்பினர் தேர்ந்தெடுக்கப்படுகின்றனர். ஒவ்வொரு தொகுதியிலும் அதிக வாக்குகளைப் பெற்ற வேட்பாளர் அந்த குறிப்பிட்ட தொகுதியின் பிரதிநிதியாக தேர்ந்தெடுக்கப்படுகிறார். 2020 ஆம் ஆண்டு இயற்றப்பட்ட அரசியலமைப்பின் 104வது திருத்தம் ஆங்கிலோ-இந்திய சமூகத்திற்கு மக்களவையில் ஒதுக்கப்பட்டிருந்த இரண்டு இடங்களை ரத்து செய்தது.  
இந்த தேர்தலில் 18 வயதுக்கு மேற்பட்ட இந்தியக் குடிமக்கள் வாக்களிக்க தகுதியானவர்கள். தகுதியான வாக்காளர்கள் குறிப்பிட்ட தொகுதியில் குடியிருத்தல் அல்லது வாக்களிக்கப் பதிவு செய்திருத்தல் வேண்டும். தேர்தல் நாளின் போது வாக்களிக்க இந்திய தேர்தல் ஆணையத்தால் வழங்கப்பட்ட வாக்காளர் அடையாள அட்டை அல்லது செல்லுபடியாகும் மற்ற அடையாள அட்டைகளில் ஏதேனும் ஒன்று கட்டாயமாக இருக்க வேண்டும். குறிப்பிட்ட குற்றங்களுக்காக தண்டிக்கப்பட்ட சிலருக்கு மற்றும் சிறையிலிருப்பவர்களுக்கு வாக்களிக்கத் தடை விதிக்கப்பட்டுள்ளது. வேறு நாட்டின் குடியுரிமை வைத்திருக்கும் எவராலும் வாக்களிக்க இயலாது. இந்த தேர்தலில் ஏறத்தாழ 96.8 கோடி மக்கள் வாக்களிக்க தகுதி பெற்றனர்.  
மார்ச் 2024 இல், மின்னணு வாக்குப்பதிவு இயந்திரங்களின் பயன்பாட்டை தடை செய்யவும், காகித வாக்குச்சீட்டுகள் மற்றும் கையில் எண்ணும் முறைக்கு மாறவும் உத்தரவு பிறப்பிக்குமாறு காங்கிரசு கட்சி தாக்கல் செய்த மனுவை இந்திய உச்ச நீதிமன்றம் நிராகரித்தது. இந்தத் தேர்தலில் ஏறத்தாழ 10 இலட்சம் வாக்குச் சாவடிகளில் 5.5 இலட்சம் மின்னணு வாக்குப்பதிவு இயந்திரங்கள் பயன்படுத்தப்பட்டன. ஏறத்தாழ ஒன்றரை கோடி தேர்தல் பணியாளர்கள் மற்றும் பாதுகாப்புப் படை வீரர்கள் தேர்தல் நடத்தையை நிர்வகிக்கும் பணியில் ஈடுபடுத்தப்பட்டனர்.
# 2024 இந்தியப் பொதுத் தேர்தல்

## தேர்தல் அட்டவணை

| 14 மே |
| --- |  
**கட்டம்-வாரியாக ஒவ்வொரு மாநிலங்களின் தேர்தல் தொகுதிகள்**  
| கட்டம் 1 | கட்டம் 2 | கட்டம் 3 | கட்டம் 4 | கட்டம் 5 | கட்டம் 6 | கட்டம் 7 |  |  |
| --- | --- | --- | --- | --- | --- | --- | --- | --- |
| ஆந்திரப் பிரதேசம் | 25 | 25 |  |  |  |  |  |  |
| அருணாசலப் பிரதேசம் | 2 | 2 |  |  |  |  |  |  |
| அசாம் | 14 | 5 | 5 | 4 |  |  |  |  |
| பீகார் | 40 | 4 | 5 | 5 | 5 | 5 | 8 | 8 |
| சத்தீசுகர் | 11 | 1 | 3 | 7 |  |  |  |  |
| கோவா | 2 | 2 |  |  |  |  |  |  |
| குசராத்து | 26 | 26 |  |  |  |  |  |  |
| அரியானா | 10 | 10 |  |  |  |  |  |  |
| இமாச்சலப் பிரதேசம் | 4 | 4 |  |  |  |  |  |  |
| சார்க்கண்டு | 14 | 4 | 3 | 4 | 3 |  |  |  |
| கருநாடகம் | 28 | 14 | 14 |  |  |  |  |  |
| கேரளம் | 20 | 20 |  |  |  |  |  |  |
| மத்தியப் பிரதேசம் | 29 | 6 | 6 | 9 | 8 |  |  |  |
| மகாராட்டிரம் | 48 | 5 | 8 | 11 | 11 | 13 |  |  |
| மணிப்பூர் | 2 |  |  |  |  |  |  |  |
| மேகாலயா | 2 | 2 |  |  |  |  |  |  |
| மிசோரம் | 1 | 1 |  |  |  |  |  |  |
| நாகாலாந்து | 1 | 1 |  |  |  |  |  |  |
| ஒடிசா | 21 | 4 | 5 | 6 | 6 |  |  |  |
| பஞ்சாப் | 13 | 13 |  |  |  |  |  |  |
| இராசத்தான் | 25 | 12 | 13 |  |  |  |  |  |
| சிக்கிம் | 1 | 1 |  |  |  |  |  |  |
| தமிழ்நாடு | 39 | 39 |  |  |  |  |  |  |
| தெலங்காணா | 17 | 17 |  |  |  |  |  |  |
| திரிபுரா | 2 | 1 | 1 |  |  |  |  |  |
| உத்தரப் பிரதேசம் | 80 | 8 | 8 | 10 | 13 | 14 | 14 | 13 |
| உத்தராகண்டம் | 5 | 5 |  |  |  |  |  |  |
| மேற்கு வங்காளம் | 42 | 3 | 3 | 4 | 8 | 7 | 8 | 9 |
| அந்தமான் நிக்கோபார் தீவுகள் | 1 | 1 |  |  |  |  |  |  |
| சண்டிகர் | 1 | 1 |  |  |  |  |  |  |
| தில்லி | 7 | 7 |  |  |  |  |  |  |
| சம்மு காசுமீர் | 5 | 1 | 1 | 1 | 1 | 1 |  |  |
| இலடாக்கு | 1 | 1 |  |  |  |  |  |  |
| இலட்சத்தீவுகள் | 1 | 1 |  |  |  |  |  |  |
| புதுச்சேரி | 1 | 1 |  |  |  |  |  |  |
# 2024 இந்தியப் பொதுத் தேர்தல்

## கட்சிகள் மற்றும் கூட்டணிகள்

### பிற கட்சிகள்/கூட்டணிகள்

| பகுஜன் சமாஜ் கட்சி கூட்டணி | பகுஜன் சமாஜ் கட்சி | தமிழ்நாடு | 39 |  |  |  |
| --- | --- | --- | --- | --- | --- | --- |
| குஜராத் | 24 |  |  |  |  |  |
| ராஜஸ்தான் | 24 |  |  |  |  |  |
| கர்நாடகா | 21 |  |  |  |  |  |
| கேரளா | 18 |  |  |  |  |  |
| சத்தீஸ்கர் | 11 |  |  |  |  |  |
| கோவா | 2 |  |  |  |  |  |
| புதுச்சேரி | 1 |  |  |  |  |  |
| கோண்ந்வானா கணதந்திர கட்சி | மத்தியப் பிரதேசம் |  |  |  |  |  |
| சத்தீஸ்கர் |  |  |  |  |  |  |
| rowspan=2 | அ. தி. மு. க. கூட்டணி | அனைத்திந்திய அண்ணா திராவிட முன்னேற்றக் கழகம் | புதுச்சேரி | 1 | 35 | 40 |
| தமிழ்நாடு | 34 |  |  |  |  |  |
| தேசிய முற்போக்குத் திராவிடக் கழகம் | 5 |  |  |  |  |  |
| ஒய். எஸ். ஆர். காங்கிரஸ் கட்சி | ஆந்திரப் பிரதேசம் | 25 |  |  |  |  |
| பிஜு ஜனதா தளம் | ஒடிசா | 21 |  |  |  |  |
| பாரத் ராஷ்டிர சமிதி | தெலுங்கானா | 17 |  |  |  |  |
| சிரோமணி அகாலி தளம் | பஞ்சாப் | 13 |  |  |  |  |
| ஜனநாயக ஜனதா கட்சி | ஹரியானா | 10 |  |  |  |  |
| இந்திய மதச்சார்பற்ற முன்னணி | மேற்கு வங்காளம் | 8 |  |  |  |  |
| அனைத்திந்திய மஜ்லிசே இத்திகாதுல் முசுலிமீன் | தெலுங்கானா | 1 |  |  |  |  |
| மகாராஷ்டிரா |  |  |  |  |  |  |
| பீகார் | 11 |  |  |  |  |  |
| உத்தரப்பிரதேசம் | 20 |  |  |  |  |  |
| இந்திய தேசிய லோக் தளம் | ஹரியானா |  |  |  |  |  |
| ஜம்மு காஷ்மீர் தேசிய சிறுத்தைகள் கட்சி | ஜம்மு காஷ்மீர் |  |  |  |  |  |
| சத்தீஸ்கர் ஜனதா காங்கிரஸ் | சத்தீஸ்கர் |  |  |  |  |  |
| அகில இந்திய ஐக்கிய ஜனநாயக முன்னணி | அசாம் | 3 |  |  |  |  |
| அருணாச்சல மக்கள் கட்சி | அருணாசலப் பிரதேசம் | 2 |  |  |  |  |
| போடோலாந்து மக்கள் முன்னணி | அசாம் | 2 |  |  |  |  |
| மிஸோ தேசிய முன்னணி | மிஸோராம் | 1 |  |  |  |  |
| புரட்சிகர கோன்சு கட்சி | கோவா | 2 |  |  |  |  |
| மக்களின் குரல் கட்சி | மேகாலயா | 1 |  |  |  |  |
| சிக்கிம் சனநாயக முன்னணி | சிக்கிம் | 1 |  |  |  |  |
| சிக்கிம் கிராந்திகாரி மோர்ச்சா | சிக்கிம் | 1 |  |  |  |  |
| ஐக்கிய ஜனநாயகக் கட்சி | மேகாலயா | 1 |  |  |  |  |
| ஜோரம் மக்கள் இயக்கம் | மிஸோராம் | 1 |  |  |  |  |
# 2024 இந்தியப் பொதுத் தேர்தல்

## இறுதி முடிவுகள்

முதல் சுற்றைத் தொடர்ந்து, குசராத்தில் உள்ள சூரத் தொகுதியின் வேட்பாளரான முகேசு தலால், மற்ற வேட்பாளர்கள் நிராகரிக்கப்பட்டு மீளப் பெறப்பட்டதைத் தொடர்ந்து போட்டியின்றி தேர்ந்தெடுக்கப்பட்டதை அடுத்து, பாசக தனது முதல் இடத்தை வென்றது. போட்டி வேட்பாளர்கள் இல்லாத காரணத்தால் தேர்தல் முடிவுகள் இரண்டு வாரங்களுக்கு முன்பே தேர்தல் ஆணையம் சான்றளித்ததால், அந்தத் தொகுதியில் வாக்கெடுப்பு நடத்தப்படவில்லை.  
ஒட்டுமொத்த தேர்தல் முடிவு நரேந்திர மோதிக்கு ஒரு "அதிர்ச்சி" என்று விமர்சிக்கப்பட்டது, பாசக 400 இடங்களை வெல்லும் என்று எதிர்பார்த்ததை விடக் குறைந்துவிட்டது. தேர்தலுக்கு முந்தைய கணிப்புகள் பாசக-விற்கு அமோகப் பெரும்பான்மை கிடைக்கும் என்றாலும், தேர்தல் நாளன்றைய கணிப்புகளை விட இந்தியக் கூட்டமைப்பு மிகவும் சிறப்பாக செயல்பட்டது, உத்தரப் பிரதேசம், மகாராட்டிரம், மேற்கு வங்காளம் போன்ற முக்கிய மாநிலங்களில் அது எதிர்பார்த்ததை விடப் பெரும் வெற்றியடைந்தது. மக்களவையில் என்.டி.ஏ பெரும்பான்மையைத் தக்கவைக்க, சந்திரபாபு நாயுடு தலைமையிலான ஆந்திராவைத் தளமாகக் கொண்ட தெலுங்கு தேசம் கட்சி, நிதிஷ் குமார் தலைமையிலான பீகாரைச் சேர்ந்த ஐக்கிய ஜனதா தளம் ஆகிய கட்சிகள் பெற்ற 28 தொகுதிகளை பாசக நம்ப வேண்டியிருந்தது.
# 2024 இந்தியப் பொதுத் தேர்தல்

## இறுதி முடிவுகள்

### மாநிலம் அல்லது ஒன்றிய ஆட்புலங்கள் வாரியாக

| தேசகூ | இந்தியா | ஏனையவை |
| --- | --- | --- |
# 2024 இந்தியப் பொதுத் தேர்தல்

## இதனையும் காண்க

- தமிழ்நாட்டில் இந்தியப் பொதுத் தேர்தல், 2024
# தெங்கமம் பாலகிருட்டிணன்

**தெங்கமம் பாலகிருட்டிணன்** (*Thengamam Balakrishnan*) என்பவர் ஓர் இந்திய அரசியல்வாதி ஆவார். பாலகிருட்டிணன் 1927 ஆம் ஆண்டு ஏப்ரல் மாதம் 1 ஆம் தேதி பிறந்தார். இவர் ஒரு பத்திரிக்கையாளர் மற்றும் சனயுகம் மலையாள செய்தித்தாளின் ஆசிரியராவார். கேரளா மாநிலத்தின் அடூர் தொகுதியின் சட்டமன்ற உறுப்பினராக 1970 ஆம் ஆண்டு முதல் 1975 ஆம் ஆண்டு வரை பணியாற்றினார்.  
பாலகிருட்டிணன் 2013 ஆம் ஆண்டு சூலை 3 ஆம் தேதி தன்னுடைய 86 வது வயதில் காலமானார்.
# Module:Navseasoncats
# ஊரி: தி சர்ஜிகல் ஸ்டிரைக்

***ஊரி: தி சர்ஜிகல் ஸ்ட்ரைக்*** என்பது 2019ல் இந்தியாவில் வெளிவந்த இராணுவ நடவடிக்கைத் திரைப்படம் ஆகும். இது இந்தி மொழிப் படம் ஆகும். இத்திரைப்படத்தை எழுதி இயக்கிய இயக்குநர் ஆதித்யா தரின் முதல் படம் இது. விக்கி கௌஷல், பரேஷ் ராவல், மொஹித் ரெய்னா மற்றும் யாமி கௌதம் ஆகியோர் முன்னணி பாத்திரங்களில் நடித்துள்ளனர்.  
இந்தப் படத்தின் கதை 2016ல் தீவிரவாதத் தாக்குதலுக்கு உள்ளான ஊரியில் நடந்தவற்றை அடிப்பாடையகக் கொண்டே எடுக்கப்பட்டது. இப்படத்தின் முக்கிய கதாபாத்திரமாக இந்திய இராணுவத்தை சேர்ந்த மேஜர் விஹான் சிங் ஷெர்கிலைக் கொண்டுள்ளது.  
ஊரி படம் 11 ஜனவரி 2019 இல் வெளியிடப்பட்டது. வெற்றிகரமாக ஓடிய இப்படம் உலகளவில் 336 கோடி ரூபாய் (55 மில்லியன் அமெரிக்க டாலர்கள்) வசூலித்தது. அதிக வசூல் செய்த இந்தியத் திரைப்படங்களின் பட்டியலில் இப்படம் இடம்பெற்றுள்ளது.
# ஊரி: தி சர்ஜிகல் ஸ்டிரைக்

## கதை

படம் ஐந்து அத்தியாயங்களாக பிரிக்கப்பட்டுள்ளது.
# ஊரி: தி சர்ஜிகல் ஸ்டிரைக்

## கதை

### ஏழு சகோதரி மாநிலங்கள்

முதல் அத்தியாயம் ஜூன் 2015 இல் மணிப்பூர் மாநிலத்தின், சந்தேல் மாவட்டத்தில், பாதுகாப்புப் படையினரின் மீது நாகாலாந்தின் தேசிய சோசலிச கவுன்சில் (கே) போராளிகள் பதுங்கியிருந்து தாக்குவதிலிலிருந்து துவங்குகிறது. இதற்கு இந்தியத் தரைப்படை பதிலடி கொடுக்கும் விதமாக, ஒரு எல்லை பாதுகாப்புப்படை அதிகாரி மேஜர் விஹான் சிங் ஷெர்கில் (விக்கி கௌசல்) மற்றும் அவரது மைத்துனர் மேஜர் கரண் காஷ்யப் (மோகித் ரைனா) ஆகியோர் அடங்கிய அவரது படைப்பிரிவு வடகிழக்கு போராளிக் குழுவுக்குள் ஊடுருவி தாக்குகிறது, மேலும் பதுங்கியிருந்த அதன் முக்கிய தலைவரையும் கொல்கிறது. இந்த வெற்றிகரமான தாக்குதலுக்குப் பின்னர் அவருக்கும் அவரது படைப்பிரிவிற்கும் ஒரு இரவு விருந்தில் இந்தியப் பிரதமர் (ரஜித் கபூர்) வாழ்த்துக்களைத் தெரிவிக்கிறார். ஆல்சைமர் நோயின் ஆறாம் நிலையில் பாதிக்கப்பட்டுள்ள தனது தாயுடன் நெருக்கமாக இருக்க விரும்புவதால் விஹான் முன்கூட்டியே ஓய்வு பெற விரும்புகிறார். ஆனால் பிரதமர் ஓய்வுபெறுவதற்குப் பதிலாக புது தில்லியில் உள்ள ராணுவத் தலைமையகத்தில் பணிபுரிந்து கொண்டு அவரது தாய்க்கு அருகில் இருக்குமாறு கூறுகிறார்.
# ஊரி: தி சர்ஜிகல் ஸ்டிரைக்

## கதை

### அமைதியற்ற அமைதி (புது தில்லி)

இரண்டாவது அத்தியாயத்தில் விஹான் புது தில்லி ஒருங்கிணைந்த பாதுகாப்புப் பணியாளர் தலைமையகத்தில் பணியில் சேர்வதையும், அவர் தனது குடும்பத்தினருடன் நேரத்தை செலவிடுவதையும் காட்டுகிறது. இந்த பிரிவு பதான்கோட் தாக்குதல் பற்றிய சுருக்கமான விளக்கத்தையும் காட்டுகிறது. விஹானின் தாயை கவனித்துக்கொள்வதற்காக ஜாஸ்மின் டி அல்மெய்டா (யாமி கௌதம்) என்ற செவிலி நியமிக்கப்படுகிறார். விஹான் இந்திய வான்படை லெப்டினன்ட் சீரத் கவுர் (கீர்த்தி குல்ஹாரி) என்பவரைச் சந்திக்கிறார். இராணுவ அதிகாரியாக இருந்து இறந்த அவரது கணவனின் தேசபக்தியை நிரூபிக்க முயற்சிக்கிறார். ஒரு நாள் விஹானின் தாய் காணாமல் போகிறார். விஹான் தனது தாயைத் தேடுகிறார், அவர் அறியாமையால் ஜாஸ்மினை குற்றம் சாட்டுகிறார். அவளுடைய பாதுகாப்பு தேவையில்லை என்று ஜாஸ்மினிடம் கூறுகிறார். விஹானின் தாயார் ஒரு பாலத்தின் கீழ் காணப்படுகிறார். ஜாஸ்மின் தன்னை ஒரு உளவுத்துறை முகவராக வெளிப்படுத்துகிறார். வடகிழக்குப் பகுதி பயங்கரவாதிகளின் அச்சுறுத்தல் காரணமாக சிறப்புப் படை வீரர்களின் குடும்பங்களுக்கு ஏன் பாதுகாப்பு வழங்கப்பட்டது என்பதற்கான குறிப்பை படம் வெளிப்படுத்துகிறது.
# ஊரி: தி சர்ஜிகல் ஸ்டிரைக்

## கதை

### ஊரி

செப்டம்பர் 19, 2016 அன்று, சம்மு காசுமீர் மாநிலத்தின் ஊரி பகுதியின் படைப்பிரிவு தலைமையகத்தை ஆயுதமேந்திய நான்கு போராளிகள் அதிகாலையில் தாக்கி, 19 வீரர்களை தூக்கத்தில் கொன்று விடுகின்றனர். பயங்கரவாதிகளும் கொல்லப்படுகிறார்கள். ஆனால் பயங்கரவாதியின் வெடிகுண்டு தற்செயலாக வெடித்ததால் கரண் இறந்துவிடுகிறார். விஹான் உட்பட முழு குடும்பமும் ஆற்றவொண்ணாத துயரத்திற்கு ஆளாகிறது. தாக்குதலில் ஈடுபட்டவர்கள் மீது கடுமையான நடவடிக்கை எடுக்க அமைச்சகம் முடிவு செய்கிறது. தேசிய பாதுகாப்பு ஆலோசகர் கோவிந்த் பரத்வாஜ் (பரேஷ் ராவல்) ஒரு துல்லியத் தாக்குதல் யோசனையை தெரிவிக்கிறார். பிரதமர் அதற்கு அனுமதியளித்து தாக்குதலுக்கு பத்து நாட்கள் அவகாசம் அளிக்கிறார். விஹான் தனது வேலையை விட்டுவிட்டு உதம்பூர் தளத்திற்கு செல்கிறார். அவர் இந்திய இராணுவத் தளபதி அர்ஜுன் சிங் ராஜாவத் (ஷிஷிர் சர்மா) அவர்களைச் சந்தித்து தான் மேற்கொள்ளும் நடவடிக்கையை பற்றி அறிவிக்கிறார். தாக்குதலில் கொல்லப்பட்ட பெரும்பாலான வீரர்கள் இந்த ரெஜிமென்ட்களைச் சேர்ந்தவர்கள் என்பதால், சிறப்பு படையினருடன் பீகார் ரெஜிமென்ட் மற்றும் டோக்ரா ரெஜிமென்ட் ஆகியவற்றிலிருந்து உயரடுக்கு கட்டாக் படை கமாண்டோக்களை விஹான் தேர்வு செய்கிறார். விஹான் அவர்களிடம் தாக்குதல் முடியும்வரை தங்கள் தொலைபேசிகளைப் பயன்படுத்த முடியாது என்று அவர்களுக்குத் தெரிவிக்கிறார், மேலும் வழக்கமான பயிற்சியாகவே இருக்குமாறு தங்கள் பணியை அமைத்துக்கொள்கிறார்கள். கமாண்டோக்கள் தங்கள் பயிற்சியைத் தொடங்குகிறார்கள்.
# ஊரி: தி சர்ஜிகல் ஸ்டிரைக்

## வரவேற்பு

### வசூல்

ஊரி படம் 11 ஜனவரி 2019 இல் வெளியிடப்பட்டது. அதிக வசூல் செய்த இந்தியத் திரைப்படங்களின் பட்டியலில் இப்படம் 21 ஆவது இடம் பெற்றுள்ளது.
| எடுத்துக் கொண்ட நாட்கள் | உலகளாவிய மொத்த | குறிப்புகள் |
| --- | --- | --- |
| 8 | 100 கோடி ரூபாய் ( யுஎஸ் $ 15 மில்லியன்) |  |
| 15 | 200 கோடி ரூபாய் ( அமெரிக்க $ 31 மில்லியன்) |  |
| 28 | 300 கோடி ரூபாய் ( US $ 46 மில்லியன்) | } |
# டெட்பூல் (வீடியோ கேம்)

***டெட்பூல்*** என்பது அதே பெயரில் உள்ள மார்வெல் காமிக்ஸின் கதாப்பாத்திரத்தை அடிப்படையாகக் கொண்ட சூப்பர்ஹீரோ அதிரடி சாகச வீடியோ கேம் ஆகும். மைக்ரோசாஃப்ட் விண்டோஸ், பிளேஸ்டேஷன் 3 மற்றும் எக்ஸ்பாக்ஸ் 360 ஆகியவற்றில் விளையாடடுவதற்காக இந்த விளையாட்டு ஹை மூன் ஸ்டுடியோஸால் உருவாக்கப்பட்டது. முன்னாள் டெட்பூல் காமிக்ஸ் எழுத்தாளர் டேனியல் வே இவ்விளையாட்டின் கதையை உருவாக்கினார், நோலன் நோர்த் இந்த பாத்திரத்திற்கு குரலை வழங்கினார். இவ்விளையாட்டை ஆக்டிவிஷன் எனும் நிறுவனத்தால் வெளியிடப்பட்டது. இந்த விளையாட்டு கலவையான வரவேற்பைப் பெற்றது.
# டெட்பூல் (வரைகதை)

**டெட்பூல்** (**வேட் வின்ஸ்டன் வில்சன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இக்கதாபாத்திரத்தின் கதையை எழுத்தாளர் பேபியன் நிசீசா மற்றும் எழுத்தாளர் ராப் லிபெல்ட் ஆகியோரால் உருவாக்கப்பட்டது. இந்த கதாபாத்திரம் பிப்ரவரி 1991 இல் *தி நியூ மியூடன்ட்ஸ்* #98 இருந்து முதன் முதலில் தோன்றியது. ஆரம்பத்தில் டெட்பூல் ஒரு சூப்பர்வில்லனாக சித்தரிக்கப்பட்டது. டெட்பூலின் உண்மையான பெயர் வேட் வில்சன் என மார்வெல் காமிக்ஸ் கதையில் குறிப்பிடப்பட்டுள்ளது.  
டெட்பூல்' என்ற கதாபாத்திரத்தில் நடிகர் ரியான் ரெனால்ட்ஸ் என்பவர் நடித்துள்ளார். இந்த கதாபாத்திரம் முதலில் எக்ஸ்-மென் திரைப்படத் தொடர்களான வோல்வரின் (2009), டெட்பூல் (2016), மற்றும் அதன் தொடர்சியான டெட்பூல் 2 (2018) போன்ற திரைப்படங்களில் சித்தரிக்கப்பட்டது. இவர் மார்வெல் திரைப் பிரபஞ்ச திரைப்பட கதாபாத்திரத்தில் நடிக்க உள்ளார்.
# டெட்பூல் (வரைகதை)

## வரவேற்பு

டெட்பூல், விசார்டு பத்திரிக்கையின் பட்டியலான சிறந்த 200 காமிக்ஸ் கதாப்பாத்திரங்களில் 182 ஆவது இடம் பெற்றது. எம்பையர் புத்தகத்தில் 50 சிறந்த காமிக்ஸ் கதாப்பாத்திரத்தில் இது 45 ஆவது இடம் பெற்றது. ஐஜிஎன் சிறந்த 100 காமிக்ஸ் கதாப்பாத்திரத்தில் இது 31 ஆவது இடம் பெற்றது.
# கொடைக்கானல் சாலை தொடருந்து நிலையம்

**கொடைக்கானல் ரோடு தொடருந்து நிலையம்** (*Kodaikanal Road railway station*, நிலையக் குறியீடு:*KQN*) அல்லது **கொடைரோடு தொடருந்து நிலையம்** ஆனது, தமிழ்நாட்டின், திண்டுக்கல் மாவட்டத்தில் உள்ள அம்மைநாயக்கனூர் அருகே, மதுரை - திண்டுக்கல் தேசிய நெடுஞ்சாலையில் அமைந்த கொடை ரோட்டில் உள்ள தொடருந்து நிலையமாகும். இத்தொடருந்து நிலையம் பாகையில் அமைந்துள்ளது.  
கன்னியாகுமரியிலிருந்து, மதுரை வழியாக, சென்னை, பெங்களூர், மும்பை, கொல்கத்தா புதுதில்லி செல்லும் அனைத்து விரைவு மற்றும் பயணியர் தொடருந்துகளும் கொடைரோடு தொடருந்து நிலையத்தில் நின்று செல்கிறது.
# கொடைக்கானல் சாலை தொடருந்து நிலையம்

## அமைவிடம்

மதுரைக்கு வடக்கே 42 கி.மீ. தொலைவிலும்; திண்டுக்கல்லுக்கு தெற்கே 28 கி.மீ. தொலைவிலும், கொடைக்கானலுக்கு கிழக்கே 80 கி.மீ. தொலைவிலும் கொடை ரோடு தொடருந்து நிலையம் அமைந்துள்ளது.
# கொடைக்கானல் சாலை தொடருந்து நிலையம்

## வரலாறு

சென்னை, திருச்சி, மதுரை, திருநெல்வேலி போன்ற பிற நகரங்களிலிருந்து மலைவாழிடமான, கொடைக்கானலில் தங்கி ஓய்வு எடுக்க, தொடருந்துகளில் குடும்பத்துடன் வரும் ஆங்கிலேயர்களின் வசதிக்காக, 1875-இல் அம்மைநாயக்கனூர் அருகே 1.5 கி.மீ. தொலைவில் தொடருந்து நிலையம் நிறுவப்பட்டது.
# வெலியம் பார்கவன்

**வெலியம் பார்கவன்**(*Veliyam Bharghavan*) என்பவர் ஒரு இந்திய அரசியல்வாதி ஆவார். இவர் 1928 ஆம் ஆண்டு மே மாதம் பிறந்தார். கேரளா வின் பொதுவுடைமைக் கட்சியின் தலைவராவார்.
பார்கவன் இந்தியப் பொதுவுடைமைக் கட்சியின் செயலாளாராக 1998 ஆம் ஆண்டு முதல் 2010 ஆம் ஆண்டு வரை பணியாற்றினார். செயலாளர் பொறுப்பிலிருந்து உடல் நலக்குறைவால் 2010 ஆம் ஆண்டு ஓய்வு பெற்றார். இவர் கேரளாவின் கொல்லம் மாவட்டத்தில் வெலியம் என்னும் ஊரைச் சேர்ந்தவர். பார்கவன் ஒரு வழக்கறிஞராவார். இவர் கேரள பொதுவுடைமைக் கட்சிக்கும் ,இந்திய பொதுவுடைமைக் கட்சி (மார்க்சிஸ்ட்) கட்சிக்கும் இணைப்பு பாலமாக செயல்பட்டார். இவர் கேரளாவின் முதல் சட்டமன்ற உறுப்பினராவார். 1957 ஆம் ஆண்டு சாதாயமங்கலம் தொகுதியின் சார்பாக தேர்தலில் போட்டியிட்டு வெற்றி பெற்றார்.
# மாவட்ட கால்நடை பண்ணை, கொருக்கை

**மாவட்ட கால்நடை பண்ணை, கொருக்கை** என்பது தமிழ்நாடின், திருவாரூர் மாவட்டம், திருத்துறைப்பூண்டி அருகே உள்ள கொருக்கை கிராமத்தில் தமிழ்நாடு அரசின் கால்நடை பராமரிப்புத் துறை சார்பில் நடத்தப்படும் ஒரு கால்நடைப் பண்ணையாகும். இந்தப் பண்ணையானது 495 ஏக்கர் பரப்பளவில் அமைந்துள்ளது. இப்பண்ணையானது குறிப்பாக உம்பளச்சேரி மாட்டினத்தை பாதுகாக்கும் நோக்கில் துவக்கப்பட்டது ஆகும். இந்த நோக்கத்துக்காக இங்கு சுமார் 500க்கும் மேற்பட்ட உம்பளச்சேரி மாடுகள் பராமரிக்கப்படுகின்றன. ஆண்டுதோறும் 100 உம்பளச்சேரி மாடுகள் இங்கு விற்கப்படுகின்றன.
# ஆட்டுப்பண்ணை மற்றும் ஆராய்ச்சி நிலையம், முகுந்தராயபுரம்

**ஆட்டுப்பண்ணை மற்றும் ஆராய்ச்சி நிலையம்** என்பது தமிழ்நாடின், வேலூர் மாவட்டம், முகுந்தராயபுரம் ஊராட்சி பகுதியில் தமிழ்நாடு அரசின் கால்நடை பராமரிப்புத் துறை சார்பில் நடத்தப்படும் ஒரு ஆட்டுப்பண்ணையாகும். இந்தப் பண்ணையானது குறிப்பாக சென்னை சிவப்பு செம்மறியாடுகளை பாதுகாக்க செயல்பட்டுவருகிறது. இங்கு ஆடுகளுக்குத் தேவையான தீவனங்கள் வளர்ப்பதற்கான நிலங்களுடன் சேர்த்து சுமார் 340 ஏக்கர் பரப்பளவில் இந்தப் பண்ணை செயல்பட்டு வருகிறது. இந்தப் பண்ணையில் சென்னை சிவப்பு செம்மறியாடுகள் மட்டுமே வளர்க்கப்படுகின்றன.
# காட்டுப்பாக்கம் கோழிப் பண்ணை

**காட்டுப்பாக்கம் கோழிப் பண்ணை ** என்பது தமிழ்நாடின், காஞ்சிபுரம் மாவட்டம், மறைமலைநகரை அடுத்த காட்டுப்பாக்கம் பகுதியில் தமிழ்நாடு அரசின் கால்நடை பராமரிப்புத் துறை சார்பில் நடத்தப்படும் ஒரு கோழிப் பண்ணையாகும். இந்தப் பண்ணையில் நந்தனம் கலர் கோழி, காரி நிர்பீக், ஆகிய கோழி இனங்களும், நந்தனம் வான்கோழி 1 என்ற வகை வான்கோழிகள் போன்றவை வளர்க்கப்படுகின்றன.
# ஊசி பாறை காட்சி முனை

**ஊசி பாறை காட்சி முனை** (*Needle Rock View Point*) என்பது தமிழ்நாட்டின் நீலகிரி மாவட்டத்தில் கூடலூர் என்னும் ஊரிலூள்ள ஒரு சுற்றுலாத்தலம் ஆகும். கூடலூர் மேற்கு ஊட்டியின் 51 கிலோமீட்டர் தொலைவில் அமைந்துள்ளது. ஊசி பாறை காட்சி முனை கூடலூரில் இருந்து 8 கிலோமீட்டர் தொலைவில் கூடலூர் - ஊட்டி தேசிய நெடுஞ்சாலை -67 இல் அமைந்துள்ளது.
இக் காட்சி முனை 360 டிகிரி பார்வை அளிக்கக்கூடியது. இந்த காட்சி முனை ஊசி மாலை என்றும் அழைக்கப்படுகிறது. அதன் கூம்பு வடிவத்திலிருந்து ஊசி மாலை என்ற பெயர் வழங்கப்பட்டது. ஊசி மாலை என்ற பெயர் தமிழ் மொழியிலிருந்து அளிக்கப்பட்டது. ஊசி என்பது கூர்மையான முனையைக் குறிக்கும், மாலை என்பது மலையைக் குறிக்கும்.  
தமிழ்த் திரைப்படங்களில் படப்பிடிப்பு காட்சிகளில் இவ்விடம் அமைந்துள்ளது. ஊசி பாறை காட்சி முனை "சின்ன பூவே மெல்ல பேசு" என்ற தழிழ் திரைப்படத்தில் பிரபலமானது.
# ஊசி பாறை காட்சி முனை

## மேலும் பார்க்கவேண்டியவை

முதுமலை தேசியப் பூங்கா
கூடலூர்
பைக்காரா ஆறு
# அதிக வசூல் செய்த பொம்மை திரைப்படங்கள்

இப்பட்டியல் உலகளவில் அதிக வசூல் செய்த பொம்மை திரைப்படங்களின் பட்டியலாகும். இப்படங்களில் பொம்மை கதாப்பாத்திரங்கள் முக்கிய கதாப்பாத்திரங்களை உள்ளன.
# அதிக வசூல் செய்த பொம்மை திரைப்படங்கள்

## அதிக வசூல் செய்த பொம்மை திரைப்படங்கள்

| 1 | *தி மப்பெட்ஸ்* | $ 165,184,237 | 2011 |  |
| --- | --- | --- | --- | --- |
| 2 | மப்பட்ஸ் மோஸ்ட் வான்டட் | $ 80,383,290 | 2014 |  |
| 3 | *தி மப்பெட் படம்* | $ 65,200,000 | 1979 |  |
| 4 | *அமெரிக்க அணி: உலக போலீஸ்* | $ 50,907,422 | 2004 |  |
| 5 | *தி டார்க் கிரிஸ்டல்* | $ 41,613,957 | 1982 |  |
| 6 | *முப்பெட் புதையல் தீவு* | $ 34,327,391 | 1996 |  |
| 7 | *கிரேட் முப்பெட் கேப்பர்* | $ 31,206,251 | 1981 |  |
| 8 | *தி ஹாப்பி டைம் கொலைகள்* | $ 27,506,452 | 2018 |  |
| 9 | *முப்பெட் கிறிஸ்துமஸ் கரோல்* | $ 27,281,507 | 1992 |  |
| 10 | *தி மப்பாட்ஸ் டேக் மன்ஹாட்டன்* | $ 25,534,703 | 1984 |  |
| 11 | *பீயிங்க் ஜான் மால்கோவிச்* | $ 22,863,596 | 1999 |  |
| 12 | *விண்வெளி இருந்து மப்பட்ஸ்* | $ 22,323,612 | 1999 |  |
| 13 | *சீஸெம் ஸ்ட்ரீட் பிரசண்ட்ஸ்: பாலோ தி பேர்ட்* | $ 13,961,370 | 1985 |  |
| 14 | *லாபிரிந்த்* | $ 13,723,253 | 1986 |  |
| 15 | *குரோச்லாண்டில் எல்மோவின் அட்வென்ச்சர்ஸ்* | $ 11,683,047 | 1999 |  |
| 16 | *மிஸ்டரி சயின்ஸ் தியேட்டர் 3000* | $ 1,007,306 | 1999 |  |
| 17 | *பீயிங் எல்மோ: எ பப்பட்டியர்ஸ் ஜர்னி* | $ 304,052 | 2012 |  |
| 18 | *ஸ்டில் பிரீத்திங்* | $ 228,455 | 1998 |  |
| 19 | *டம்மி* | $ 71,646 | 2002 | } |  
-
# துப்புகானபள்ளி

**துப்புகானபள்ளி** (THUPPUGANAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# துப்புகானபள்ளி

## மக்கள்வகைப்பாடு

இந்த ஊரானது சூளகிரியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 38 கிலோமீட்டர் தொலைவிலும், மாநிலத் தலைநகரான சென்னையில் இருந்து 299 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 989 வீடுகள் உள்ளன. கிராமத்தின் மொத்த மக்கள் தொகையானது 4281 ஆகும். இதில் ஆண்கள் எண்ணிக்கை 2192, பெண்களின் எண்ணிக்கை 2089 என உள்ளது. மக்களின் கல்வியறிவு விகிதமானது 54.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஆர்சனோலைட்டு

**ஆர்சனோலைட்டு** *(Arsenolite)* என்பது As<sub>4</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்பைடுகள் ஆக்சிசனேற்றம் அடைவதால் உருவாகும் விளைபொருளாக ஆர்சனோலைட்டு உருவாகிறது. பொதுவாக வெண்மை நிறத்தில் சிறிய எண்முகப் படிகங்களாகக் காணப்படுகிறது. ஆனால் மாசுகளாகக் காணப்படும் ரியல்கர் அல்லது ஒர்பிமெண்ட்டு போன்ற சல்பைடு கனிமங்களால் இளஞ்சிவப்பு அல்லது மஞ்சள் நிறச் சாயல் தோன்றுகிறது. ஆர்சனிக் டிரை ஆக்சைடின் ஒற்றைச்சரிவச்சு வகைக் கனிமமான ஈருருவ கிளாடிடைட்டு, ரியல்கர் (As4S4), ஓர்பிமெண்டு (As2S3), எரித்ரைட்டு Co3(AsO4)2•8H2O ஆகிய கனிமங்களுடன் சேர்ந்து கூட்டாக ஆர்சனோலைட்டு இயற்கையில் காணப்படுகிறது என்ற குறியீட்டால் அடையாளப்படுத்துகிறது.
# ஆர்சனோலைட்டு

## தோற்றம்

முதன்முதலில் 1854 ஆம் ஆண்டு செருமனி நாட்டின் லோயர் சேக்சோனி மாநிலத்தின் செயின்ட் ஆண்டிரியசுபெர்க் மாவட்ட ஆர்சு மலையில் கண்டறியப்பட்டது .  
ஆர்சனைடைக் கொண்டுள்ள சல்பைடு கனிமங்கள் இருக்கும் நீர்வெப்பப் பகுதிகளில் ஆக்சிசனேற்ற விளைபொருளாக ஆரசனோலைட்டு தோன்றுகிறது. சுரங்கம் அல்லது நிலக்கரி அடுக்கு தீப்பிடிப்பு பகுதிகளிலும் இது தோன்றுகிறது .
# பாக்ஸ் ஆபிஸ் குண்டு

திரைப்படத் துறையில், **பாக்ஸ் ஆபிஸ் குண்டு** அல்லது **பாக்ஸ் ஆபிஸ் பிளாப்** என்பது திரைப்படம் ஒன்று வர்த்தக ரீதியாக தயாரிப்பு நிறுவனத்திற்கு நஷ்டம் ஏற்படுத்தினால் அல்லது வெளியிடப்பட்ட பின் வசூல் ரீதியாக மிகவும் தோல்வியுற்ற படம் என்பதை குறிக்கிறது. ஒரு படத்தின் வசூல், தனது தயாரிப்புக்கான செலவு மற்றும் விநியோகத்திற்கான செலவுகளை விட மிக குறைவாக இருந்தால் பாக்ஸ் ஆபிஸ் குண்டு எனப்படும், ஏனெனில் அப்படம் அதை தயாரித்த நிறுவனத்திற்கு மிகுந்த நஷ்டத்தை ஏற்படுத்துவதால் இவ்வாறு அழைக்கப்படுகிறது.
# பாக்ஸ் ஆபிஸ் குண்டு

## படங்களின் தோல்விக்கான காரணங்கள்

### எதிர்மறை வாய் வார்த்தைகள்

1980 களில் வசூல் ரீதியாக மோசமான தொடக்க வாரங்களைக் கொண்டப் படங்களை திரையரங்குகளிலில் இருந்து நீக்கிவிடுவர். இதில் எதிர்மறை வாய் வார்த்தைகள் முக்கியப் பங்கு வகிக்கும்.
<sup data-ve-ignore="true">&#x5B; *<span title="This claim needs references to reliable sources. (February 2018)">சான்று தேவை</span>* &#x5D;</sup>
# பாக்ஸ் ஆபிஸ் குண்டு

## படங்களின் தோல்விக்கான காரணங்கள்

### உயர் உற்பத்தி செலவுகள்

சில நேரங்களில் ஒரு படம் நியாயமான வசூலைக் கொடுக்கலாம், ஆனால் ஒரு பெரிய பட்ஜெட்டின் காரணமாக ஒரு பாக்ஸ் ஆபிஸ் குண்டு என்று கருதப்படும். ஹெவன்ஸ் கேட் எனும் திரைப்படம் மூன்று மாத காலம் திரையரங்குகளில் ஓடியது. 36 மில்லியன் டாலர் பட்ஜெட் வைத்து தயாரிக்கப்பட்ட இப்படம் 7.5 மில்லியன் டாலர் வசூலித்து தோல்வியான படமாக மாறியது.
# பாக்ஸ் ஆபிஸ் குண்டு

## சுதந்திர திரைப்படங்கள்

2006ல் வெளிவந்த சுதந்திரப் படமான The 2006 சைசிக்சு ரோடு அமெரிக்காவில் வெறும் 30 டாலர் மட்டுமே வசூல் செய்தது. டாம் சைச்மோர் மற்றும் கேத்தரின் ஹேகில் நடித்த இப்படத்தின் பட்ஜெட் மட்டும் 1.2 மில்லியன் அமெரிக்க டாலர்கள். இப்படத்தை டாலஸில் ஒரே ஒரு திரையரங்கில் மட்டுமே வெளியிட்டனர். எனவே தான் இப்படம் 30 டாலர் எனும் மோசமான வசூலை எட்டியது.
2011 இல், *தி வோஸ்ட் மூவி எவர்!* எனும் திரைப்படம் அமெரிக்காவில் வெறும் 11 டாலர் மட்டுமே வசூலித்தது.
# பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை

***பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை*** (Global Assessment Report on Biodiversity and Ecosystem Services) என்பது ஐக்கிய நாடுகள் சபையினுடைய பல்லுயிர்மத்தன்மை மற்றும் சூழியல் சேவைகள் மீதான அரசுகளுக்கிடையேயான அறிவியல் கொள்கை சார்ந்த மேடை அமைப்பினால் மே 2019 இல் வெளியடப்பட்ட பல்லுயிர்மத்தன்மையின் உலகளாவிய நிலை குறித்த அறிக்கை ஆகும். இந்த அறிக்கையானது, கடந்த அரை நுாற்றாண்டில் சூழலின் மீதான மனித நடவடிக்கைகளால் புவியின் பல்லுயிர்த்தன்மையானது மனித வரலாற்றில் முன் எப்போதும் இல்லாத அளவிற்கு பெருங்கேட்டை விளைவிக்கின்ற ஒரு சரிவினைச் சந்தித்துள்ளதாக தெரிவித்துள்ளது. இந்த அறிக்கையின்படி வனங்களில் வாழக்கூடிய பாலூட்டி இன விலங்குகள் 82 விழுக்காடு அளவிற்கும், இருவாழ்விகளைப் பொறுத்தவரை 40 விழுக்காடு அளவிற்கும், மூன்றில் ஒரு பங்கு அளவிற்கு பவளப்பாறைகளை உருவாக்கக்கூடிய பவளங்களும், மூன்றில் ஒரு பங்கிற்கும் மேலான கடல்வாழ் பாலூட்டிகளும் மற்றும் 10 விழுக்காடு அளவிற்கு பூச்சி இன உயிரினங்களும் அழிவினைச் சந்திக்கும் அபாயத்தில் இருப்பதாகவும் தெரிவிக்கப்பட்டுள்ளது.
# பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை

## பின்னணி

2010 ஆம் ஆண்டில் 65 ஆவது ஐக்கிய நாடுகள் பொதுச்சபையின் தீர்மானத்தின்படி ஐக்கிய நாடுகள் சூழல் திட்டமானது அனைத்து நாடுகளும் கலந்து கொண்ட கூட்டத்தில் பல்லுயிர்மத்தன்மை மற்றும் சூழியல் சேவைகள் மீதான அரசுகளுக்கிடையேயான அறிவியல் கொள்கை சார்ந்த மேடை அமைப்பினை உருவாக்க வலியுறுத்தியது. 2013 ஆம் ஆண்டில், இந்த அமைப்பினால் முன்னெடுக்கப்பட வேண்டிய நடவடிக்கைகள் தொடர்பான தொடக்கநிலை கருத்தியல் வடிவமைப்பு ஒன்று உருவாக்கப்பட்டது.
# பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை

## நோக்கம் மற்றும் எல்லை

*உலகளாவிய மதிப்பீட்டு அறிக்கை* என்பது கடந்த 50 ஆண்டுகளில் உலகளவில் பல்லுயிர்த்தன்மையில் ஏற்பட்ட மாற்றங்களை உலகம் முழுவதும் மதிப்பிட்ட அறிக்கையாகும். இந்த அறிக்கையானது இந்த காலகட்டத்தில் ஏற்பட்ட பொருளாதார வளர்ச்சியையும் இயற்கையின் மீதான அதன் விளைவுகளையும் விரிவாக விளக்கிக்காட்டுகிறது. இந்த அறிக்கையானது 50 நாடுகளைச் சார்ந்த 145 ஆய்வாளர்கள் மூன்றாண்டு காலமாக செய்த கூட்டு முயற்சியின் விளைவு ஆகும். உண்மையில் இந்த உலகளாவிய மதிப்பீட்டு அறிக்கையானது 1,700 பக்கங்களைக் கொண்டதாகும். இந்த அறிக்கை பூர்வகுடி மக்களிடமிருந்து பெறப்பட்ட அறிக்கைகள் மற்றும் 15,000 இற்கும் மேற்பட்ட அறிவியல் ஆய்வுக்கட்டுரைகள் ஆகியவற்றை ஆழமாக மதிப்பிட்டுள்ளது. இந்த அறிக்கையைத் தயாரித்தவர்கள் பெரும்பாலும் இயற்கை அறிவியல் பிரிவைச் சார்ந்தவர்கள் ஆவர். மூன்றில் ஒரு பங்கு சமூக அறிவியலாளர்களும் 10 விழுக்காட்டினர் பல்துறை வல்லுநர்களாகவும் இருந்துள்ளனர்.  
இந்த அறிக்கையானது உலகளாவிய காலநிலை மாற்றம் தொடர்பான அறிக்கையினை ஒத்ததாகும். இந்த அறிக்கையின் நோக்கமானது, பல்லுயிர்த்தன்மை தொடர்பான கொள்கைகளில் அரசியல் மற்றும் சமூகம் சார்ந்த முடிவுகள் எடுப்பதற்கான ஒரு அறிவியல் முறையிலான அடிப்படையாக அமைவதே ஆகும். 2005 ஆம் ஆண்டில் வெளியிடப்பட்ட மில்லேனியம் சூழலியல் மதிப்பீட்டு அறிக்கைக்குப் பிறகான பல்லுயிர்மத்தன்மை தொடர்பான ஐக்கிய நாடுகள் அவையின் முதல் அறிக்கையாகும்.
# திரிபுரா முதலமைச்சர்களின் பட்டியல்

**திரிபுரா முதலமைச்சர்**, இந்திய மாநிலமான, திரிபுராவின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  
1963 ஆம் ஆண்டு முதல் தற்போது வரை ஒன்பது பேர் திரிபுரா முதலமைச்சராகப் பதவி வகித்துள்ளனர். இம்மாநிலத்தின் முதலமைச்சராக முதன்முதலில் இந்திய தேசிய காங்கிரசு கட்சியைச் சேர்ந்த சச்சிந்திர லால் சிங் என்பவர் பதவி வகித்தார். பின்னர் கம்யூனிஸ்ட் (மார்க்சிஸ்ட்) கட்சியைச் சேர்ந்த மாணிக் சர்க்கார் 1998 ஆம் ஆண்டு முதல் 2018 ஆம் ஆண்டு வரை, இம்மாநிலத்தின் முதலமைச்சராக நீண்டகாலமாகப் பணியாற்றினார். பாரதிய ஜனதா கட்சியைச் சேர்ந்த பிப்லப் குமார் தேவ் என்பவர் 9 மார்ச், 2018 ஆம் ஆண்டு முதல் மே 14, 2022 வரை பதவி வகிக்கித்தார். இவரே இம்மாநிலத்தின் பாரதிய ஜனதா கட்சியைச் சேர்ந்த முதல், முதலமைச்சர் ஆவார். தற்பொழுது பிப்லப் தேவ் திடீரென பதவி விலகியதைத் தொடர்ந்து மாணிக் சாகா முதல்வராக பதவி ஏற்கின்றார்.
# திரிபுரா முதலமைச்சர்களின் பட்டியல்

## முதலமைச்சர்கள்

| சட்டமன்றம் | எண் | பெயர் | ஆட்சிக் காலம் | கட்சி | ஆட்சிக் காலத்தின் நாட்கள் |
| --- | --- | --- | --- | --- | --- |
# கிருஷ்ணா ந. சர்மா

**கிருஷ்ணா ந. சர்மா** (ஆங்கிலம்: **Krishna N. Sharma**) உகாண்டா நாட்டைச் சேர்ந்த இந்திய ஆசிரியர் மற்றும் ஆராய்ச்சியாளர் ஆவார். இவர் உகாண்டா நாட்டில் உள்ள கம்பாலா நகரின் விக்டோரியா பல்கலைகழகத்தின் துணைவேந்தர் ஆவார்.
# கிருஷ்ணா ந. சர்மா

## பின்புலம்

இவர் இந்தியாவின் உத்தரப் பிரதேசம் மாநிலத்தில் மாவ் என்ற இடத்தில் பிறந்தார். .
# கிருஷ்ணா ந. சர்மா

## பணி விவரங்கள்

2007 ஆம் ஆண்டு கிருஷ்ணா ந. சர்மா அவர்கள் தம் பணிகளை ஆரம்பித்தார். முதலில் துணைப் பேராசிரியர், துறை தலைவர் பின் துணைவேந்தர் பணியில் அலகாபாத் நகரில் உள்ள ஜீவன் ஜோதி மருத்துவ நிறுவனத்தில் பணியாற்றினார். பின்னர் காமரூன் நாட்டின் புனித லூயிஸ் பல்கலைக்கழகத்தில் கல்வி தலைவராக பணியாற்றினார்; மேலும் உகாண்டா நாட்டின் கம்பாலா நகரில் உள்ள விக்டோரியா பல்கலைக்கழக சுகாதார அறிவியல் துறையின் கல்வி தலைவராக பணியாற்றி வருகிறார்.
# கிருஷ்ணா ந. சர்மா

## எழுத்தாளராக

2005 ஆம் ஆண்டு மருத்துவர் சர்மா அவர்கள் மாவில் இருந்த போதே இலக்கிய படைப்புகளை உருவாக்கினார். இவர் 100க்கும் மேற்பட்ட துறை சார்ந்த புத்தகங்கள் எழுதியுள்ளார். அவைகளில் பல புத்தகங்கள் இயன்முறைமருத்துவ சம்பந்தப்பட்ட புத்தகங்கள் மற்றும் சில இசைகளைப் பற்றியது. மேலும் அவற்றில் சில அமேசான் நிறுவனத்தின் சிறந்த விற்பனை பட்டியலில் உள்ளது.
# கிருஷ்ணா ந. சர்மா

## பாடலாசிரியராக

| Year | Song | Label |  |
| --- | --- | --- | --- |
| 2019 | அங்கும் இங்கும் அசை | ஜீ இசை நிறுவனம் | } |
# கு. அண்ணாமலை (மருத்துவர்)

## கல்வி

இவர் இயன்முறைமருத்துவத்தில் இளங்கலை பட்டம் (ஆங்கிலம்:**BPT**) தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் மூலமாகவும் முதுகலை பட்டம் (ஆங்கிலம்:**MPT**) சௌதரி சரண் சிங் பல்கலைக்கழகம் மூலமாகவும் பெற்றார். மேலும் அலைன்ஸ் பிசியோசொலியூசனின் இயக்குனராகவும் உள்ளார். இவர் அவசர சிகிச்சை மற்றும் இருதய நுரையீரல் அறிவியல் துறையில் தமது மருத்துவம் சார்ந்த சிகிச்சை மற்றும் கல்வி திட்டத்தில் 17 ஆண்டுகளாக பணியாற்றி வருகிறார்.  
மேலும் இவர் 2011 ஆம் ஆண்டு உலக மட்டை விளையாட்டு போட்டியில் இந்திய மட்டை விளையாட்டு ஆணியின் இயன்முறைமருத்துவர்கள் குழுவில் பணியாற்றினார். இந்திய இயன்முறைமருத்துவ சங்கம் மற்றும் ஐக்கிய இராச்சியம் நாட்டின் உடல்நல சுகாதாரத்துறை சபையின் உறுப்பினர் ஆவார்.
# அரசு கால்நடை மருத்துவக் கல்லூரி மற்றும் ஆராய்ச்சி நிலையம், ஒரத்தநாடு

**ஒரத்தநாடு அரசு கால்நடை மருத்துவக் கல்லூரி மற்றும் ஆராய்ச்சி நிலையம்** என்பது தமிழ்நாட்டின் தஞ்சாவூர் மாவட்டம், ஒரத்தநாடு வட்டம் நடுவூரில் உள்ள ஒரு அரசு கால்நடை மருத்துவக் கல்லூரி ஆகும். இக்கல்லூரியானது 2012 ஆம் ஆண்டு திறக்கப்பட்டது. இக்கல்லூரி ஒரத்தநாடு மாவட்ட கால்நடை பண்ணை வளாகத்தில் 177.92 ஏக்கர் நிலப்பரப்பில் அமைக்கப்பட்டுள்ளது. இந்தக் கல்லூரியில் ஏழு துறைகள் உள்ளன. மேலும் இங்கு மாணவர் விடுதி, கால்நடை சிகிச்சை வளாகம், காலநடைப் பண்ணை வளாகம் போன்றவை அமைக்கப்பட்டுள்ளன.
# யாழ் வால் பக்கி

**யாழ் வால் பக்கி** (Lyre-tailed nightjar) இப்பறவை ஒரு நடுத்தர உடம்பை பெற்றுள்ள மங்கிய வெளிச்சத்தில் இரைதேடும் பறவை ஆகும். இப்பறவை பக்கி என்ற பறவையின் இனத்தைச் சார்ந்ததாகும். தரையில் கூடுகட்டி முட்டையிடும் பழக்கத்தைக் கொண்டதாகும்.
இவை அர்சென்டினா, பொலிவியா, கொலம்பியா, ஈக்வடார், பெரு மற்றும் வெனிசுவேலா போன்ற நாடுகளில் காணப்படுகிறது.
# பாவந்தீப் சிங்

**பாவந்தீப் சிங்** *(Pavandeep Singh)* என்பவர் மலேசிய நாட்டைச் சேர்ந்த ஒரு துடுப்பாட்டக்காரர் ஆவார் .இவர் 1998 ஆம் ஆண்டு சனவரி மாதம் 17 ஆம் நாள் பிறந்தார். இவர் ஐசிசி உலக கிரிக்கெட் லீக் பிரிவுப் போட்டி மூன்றில் விளையாடினார். 2018 ஆம் ஆண்டு ஏப்ரல் மாதத்தில் இவர் ஐசிசி உலக கிரிக்கெட் லீக் பிரிவுப் போட்டி நான்கில் விளையாடிய மலேசிய அணியில் சேர்த்துக் கொள்ளப்பட்டார் . இந்த விளையாட்டுப் போட்டியில் ஐந்து போட்டிகளில் ஒன்பது ஆட்டக்காரர்களை ஆட்டமிழக்கச் செய்து மலேசியா அணிக்காக முன்னணி விக்கெட் வீழ்த்தியவர் என்ற பெருமையைப் பெற்றார் .  
2018 ஆம் ஆண்டு ஆகத்து மாதம், 2018 ஆம் ஆண்டிற்கான ஆசியா கோப்பை தகுதிப் போட்டியில் மலேசிய அணியில் பாவந்தீப் சிங் இடம்பிடித்தார் . 2018-19 ஆம் ஆண்டிற்கான ஐசிசி உலக 20-20 போட்டியின் ஆசியா தகுதிப் போட்டிக்கான கிழக்கு துணை மண்டலக் குழுப் போட்டிகளில் விளையாடிய மலேசியா அணியிலும் இவர் இடம்பிடித்திருந்தார் . 2018 அக்டோபர் 9 அன்று மியான்மருக்கு எதிராக நடைபெற்ற போட்டியில் ஒரே ஓட்டத்தை மட்டும் விட்டுக்கொடுத்து 5 ஆட்டக்காரர்களின் விக்கெட்டை வீழ்த்தி சாதனை புரிந்தார்.
மழையால் பாதிக்கப்பட்ட இப்போட்டியில் மியான்மர் 10.1 ஓவரில் 9/8 என்ற ஓட்டக் கணக்குடன் விளையாடிக் கொண்டிருந்தது
# கேரள துடுப்பாட்ட அணி

**கேரள துடுப்பாட்ட அணி** (The Kerala cricket team) என்பது கேரளா சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் துடுப்பாட்ட அணியாகும். இந்த அணியில் இருந்த தினு யோஹன்னன் மற்றும் சிறீசந்த் ஆகியோர் தேர்வுத் துடுப்பாட்டப் போட்டிகளில் விளையாடியுள்ளனர். சஞ்சு சாம்சன் பன்னாட்டு இருபது20 போட்டிகளில் விளையாடியுள்ளார்.
# கேரள துடுப்பாட்ட அணி

## வரலாறு

கேரள அணி 1957-58 ஆம் ஆண்டு முதல் விளையாடி வருகிறது. இந்த அணி தமிழ்நாடு துடுப்பாட்ட அணி, கருநாடகத் துடுப்பாட்ட அணி ,ஆந்திரப் பிரதேச துடுப்பாட்ட அணி மற்றும் ஐதராபாத்து துடுப்பாட்ட அணிகளுக்கு எதிராக தென் பிரிவில் விளையாடியது. அதில் நான்கு போட்டிகளிலும் தோற்றது.
# கேரள துடுப்பாட்ட அணி

## பிரபலமான வீரர்கள்

- சஞ்சு சாம்சன்
- சிறிசாந்த்
- சடகோபன் ரமேஷ்
# இராணி கோப்பை

**இராணி கோப்பை (**The Z. R. Irani Cup**)** என்பது இந்தியாவில் நடைபெறும் உள்ளூர் துடுப்பாட்ட கோப்பையாகும். இதில் இந்திய உள்ளூர் அணிகள் போட்டியிடுகின்றன.
# பெரிய காது பக்கி

**பெரிய காது பக்கி** (Great eared nightjar, *Lyncornis macrotis*) என்பது ஒரு பக்கி இனப் பறவையாகும். இது பக்கி குடும்பத்தில் மிகப்பெரிய பறவைகளில் ஒன்றாகும். இதன் நீளமானது வரை இருக்கும். இப்பறவைகளில் ஆண் பறவையானது சராசரியாக எடையைக் கொண்டதாகவும், பெண் பறவைகள் சராசரியாக எடையுள்ளவையாக உள்ளன. எனவே இது nacunda nighthawk குடும்பத்துக்கு அடுத்து இரண்டாவது பெரிய பறவையாகும்.
# பெரிய காது பக்கி

## பரவலும் வாழிடமும்

இப்பறவையானது தென்கிழக்கு ஆசியாக்கண்டப்பகுதியில் அமைந்துள்ள நாடுகளில் காணப்படுகிறது. இந்தியாவின் மேற்குத்தொடர்ச்சி மலைகளிலும், இலங்கை, வங்காளதேசம், இந்தியா, இந்தோனேசியா, லாவோஸ், மலேசியா, மியான்மர், பிலிப்பீன்சு, தாய்லாந்து, வியட்நாம் ஆகிய பகுதிகளில் காணப்படுகிறது. இதன் இயற்கை வாழிடமானது மிதவெப்ப மண்டல அல்லது தாழ் நிலை வெப்பமண்டல காடுகள் ஆகும்.
# பெரிய காது பக்கி

## நடத்தை

மற்ற இரவாடிகளைப் போலவே இவை அந்தியிலும், இரவில் இயங்கக்கூடியன.
# பெரிய காது பக்கி

## நடத்தை

### இனப்பெருக்கம்

இவை தரையைச் சுரண்டி அதில் தங்கள் கூட்டை அமைத்து அதில் முட்டையிடுகின்றன. இதன் குஞ்சுகள் மக்கிய இலைத் துகல்களில் உருமறைப்பு செய்துகொள்கின்றன.
# லோக் ஜனசக்தி கட்சி

**லோக் ஜனசக்தி கட்சி** (**LJP**) இந்தியாவின் பீகார் மாநிலத்தில் இயங்கி வரும் ஒரு மாநில அரசியல் கட்சி ஆகும். 2000 ஆம் ஆண்டு இந்த கட்சி ஐக்கிய ஜனதா தளம் கட்சியில் இருந்து பிரிந்து உருவானது. பீகாரில் உள்ள தலித் மக்களின் வாழ்க்கைத் தரம் உயர், பிரதிநிதித்துவம் பெற இக் கட்சி செயல்படுகிறது.இராம் விலாசு பாசுவான் இக்கட்சியை உருவாக்கினார்.
# லோக் ஜனசக்தி கட்சி

## வரலாறு

ஐக்கிய சனதா தளத்திலிருந்து பிரிந்து 2000 ஆம் ஆண்டு இராம் விலாசு பாசுவான் உருவாக்கினார். இக்கட்சி உருவாக்கத்திற்கு அவரது தம்பி செய் நாராயண் பிரசாத் நிசாத்தும் ரமேசு சிகாசினாகியும் துணையிருந்தார்கள்.  
2004 மக்களவை தேர்தலில் காங்கிரசும் இராச்டிரிய சனதா தளமும் உள்ள கூட்டணியில் போட்டியிட்டு நான்கு மக்களவைத் தொகுதிகளில் வென்றது. இராம் விலாசு பாசுவான் ஒன்றிய வேதிப்பொருட்கள் உர அமைச்சராக தொடர்ந்ததுடன் உருக்கு அமைச்சராகவும் பதவி வகித்தார்.  
2005 ஆம் ஆண்டு பீகார் சட்டசபை தேர்தலில் காங்கிரசும் இராச்டிரிய சனதா தளமும் உள்ள கூட்டணியில் போட்டியிட்டு 29 தொகுதிகளில் வெற்றி பெற்றார்கள்.  
இராச்டிரிய சனதா தளத்துடனும் சமாச்வாடி கட்சியுடனும் இணைந்து நான்காவது அணி அமைத்து 2009 ஆம் ஆண்டு மக்களவை தேர்தலை சந்தித்தில் இராச்டிரிய சனதா தளம் நான்கு தொகுதிகளில் வெற்றி பெற்றது. இக்கட்சி ஓர் தொகுதியில் கூட வெற்றி பெறவில்லை. தேர்தலுக்குப் பின் லாலு பிரசாத் யாதவ் ஐக்கிய முற்போக்கு கூட்டணியை விட்டு வந்தது தவறென்று கூறி புதிதாக மன் மோகன் சிங் தலைமையில் அமையவிருக்கும் ஐக்கிய முற்போக்கு கூட்டணிக்கு நிபந்தனையற்ற ஆதரவு தெரிவித்தார்.  
முன்னாள் இந்திய முதன்மை அமைச்சர் வி. பி. சிங் உருவாக்கிய சன மோர்ச்சாவை, வி. பி. சிங்கின் மகனும் அதன் தலைவருமான அசய பிரதாப் சிங் லோக் சனசக்தியுடன் 2009 மார்ச்சில் இணைத்தார். உடனடியாக அசய பிரதாபுக்கு கட்சியில் உயர் பொறுப்பு வழங்கப்பட்டது.  
தங்கள் மாநில கட்சிப்பிரிவை இராம் விலாசு பாசுவான் கவனிப்பதில்லை எனக்கூறி 2009 மக்களவை தேர்தலுக்கு முன்பு சார்கண்ட் மாநில லோக் சனசக்தியினர் காங்கிரசில் இணைந்தனர். பின்பு இராம் விலாசு பாசுவான் சார்கண்ட் கட்சிப்பிரிவை கலைத்தார்.  
2010 பீகார் சட்டப்பேரவை தேர்தலில் இராச்டிரிய சனதா தளத்துடன் கூட்டணி அமைத்துப்போட்டியிட்டதில் 6.75% வாக்குகளை பெற்று மூன்று தொகுதிகளில் வென்றது. இது முந்தைய 2005 அக்டோபர் தேர்தலில் வென்றதை விட ஏழு தொகுதிகள் குறைவாகும்.  
2011 ஆகத்தில் இதன் மூன்று சட்டமன்ற உறுப்பினர்களில் இருவர் ஐக்கிய சனதா தளத்தில் இணைந்து விட்டதால் லோக் சனசக்தி ஐக்கிய சனதா தளத்துடன் இணைந்து விட்டதாக பீகார் சட்டமன்ற சபாநாயகர் அறிவித்தார். இதை கட்சி மறுத்து தாங்கள் இணையவில்லை என்றது.  
27 பிப்ரவரி 2014 அதிகாரபூர்மாக லோக் சனசக்தி பாசக தலைமையிலான தேசிய சனநாயக கூட்டணியில் இணைவதாக அறிவித்தது. 2014 மக்களவை தேர்தலில் பீகாரில் போட்டியிட்ட ஏழு இடங்களில் ஆறில் வெற்றி பெற்றது. இராம் விலாசு பாசுவான், சிரக் பாசவான் வெற்றி பெற்றனர். மக்களவை தேர்தலில் வெற்றி பெற்றதால் இராம் விலாசு பாசுவான் மாநிலங்கள் அவையிலிருந்து விலகினார். உணவு மற்றும் நுகர்பொருள் அமைச்சர் பொறுப்பை இராம் விலாசு பாசுவான் பெற்றார்  
2015 பீகார் சட்டப்பேரவை தேர்தலில் பாசகவின் தேசிய சனநாயக கூட்டணியில் 40 தொகுதிகளில் போட்டியிட்டு இரண்டில் மட்டும் வென்றனர். இது 2010இல் பெற்றதை விட ஒன்று குறைவாகும்.  
2017இல் ஐக்கிய சனதா தளம் தேசிய சனநாயக கூட்டணியில் இணைந்தபின் இராம் விலாசு பாசுவானின் சகோதரர் பசுபதி பராசு என்பவர் நிதிசு குமார் அமைச்சரவையில் கால்நடை மற்றும் மீன் வளத்துறை அமைச்சராக பொறுப்பேற்றார்.
# லோக் ஜனசக்தி கட்சி

## 2020 பீகார் சட்டமன்ற தேர்தல்

2014இல் தேசிய சனநாயக கூட்டணியில் இணைந்த பின் பீகாரில் பாசகவும் லோக் சனசக்தியும் தேசிய சனநாயக கூட்டணியின் பெரிய கட்சிகளாக இருந்தன. 2015 தேர்தலில் தேசிய சனநாயக கூட்டணியை எதிர்த்து போட்டியிட்ட மாகாகாத்பந்தன் கூட்டணியில் இராசுட்டிரிய சனதா தளம் மற்றும் இந்திய தேசிய காங்கிரசுடன் ஐக்கிய சனதா தளம் இருந்தது. 2017இல் அக்கூட்டணியை விட்டு தேசிய சனநாயக கூட்டணியில் இணைந்தது. தொகுதி பங்கீட்டு காரணமாக இக்கட்சியின் தலைவர் சிரக் பாசுவான் தனித்து போட்டியிடுவது என்று முடிவெடுத்தார்d  
லோக் சனசக்தியின் நாடாளுமன்ற குழு பாசகவை ஆதரிப்பதென்றும் பாசக போட்டியிடாத அனைத்து தொகுதிகளிலும் போட்டியிடுவது என்று கட்சி தலைமையின் முடிவை ஏற்று முடிவெடுத்தனர்.
# ஆரோன்

**ஆரோன்** (எபிரேயம்: אַהֲרֹן *′ahărōn*, , கிரேக்கம் (செப்துவசிந்தா): Ἀαρών; ) என்பவர் ஆபிரகாமிய சமயங்களில் கூறப்படும் ஒரு இறைவாக்கினரும், தலைமைக்குருவும் மோசேயின் சகோதரரும் ஆவார். இவரைப் பற்றிய குறிப்புகள் விவிலியம் மற்றும் குரான் போன்ற சமய நூல்களில் காணப்படுகின்றன.
# ஆரோன்

## எபிரேய விவிலியம்

விடுதலைப் பயணம் நூலின் படி, மோசேயின் உதவியாளராக ஆரோன் முதன்முதலாக செயல்பட்டார். ஏனென்றால், தன்னால் நன்றாக பேசமுடியாது என்று மோசே புகார் செய்ததால், கடவுள் ஆரோனை மோசேவின் இறைவாக்கினராக நியமித்தார். மோசேயின் கட்டளைப்படி ஆரோன் தன் கோலை விட்டெறிய அது பாம்பாக மாறியது. பிறகு தன் கோல் மூலம் எகிப்தில் முதல் மூன்று வாதைகளை ஏற்படுத்தினார். அதன்பிறகு மோசே ஆரோனின் துணையின்றி தானாக பேசவும் செயல்படவும் செய்தார். அமலேக்கியருக்கு எதிரான போரின் போது கடவுளின் கோலை மோசே பிடித்திருந்த போது ஆரோனும் மிரியமின் மகன் ஊரும் அவருக்கு உதவி செய்தனர். கடவுள் ஆரோனை தலைமைக் குருவாக நியமித்தார்.  
மோசே மலையின் மேல் ஏறிச் சென்று கடவுளோடு நாற்பது நாளும் நாற்பது பகலும் மலையிலேயே தங்கியிருந்தார். மலையடிவாரத்தில் காத்திருந்த மக்கள் பொறுமை இழந்தார்கள். அவர்கள் ஆரோனிடம் வந்து, “மோசேக்கு என்ன ஆயிற்றோ தெரியாது. நீர் எம் மக்களுக்காக ஒரு தெய்வத்தைச் செய்து கொடும்” என்றார்கள். ஆரோன் அவர்கள் சொன்னதற்கு உடன்பட்டார். அவர்களுடைய பொற்காதணிகளைச் சேகரித்து ஒரு பொன் கன்றுக்குட்டியைச் செய்து கொடுத்தார். மக்கள் அதையே தங்கள் தெய்வமென கொண்டாடி, ஆடிப் பாடி விருந்துண்டு கேளிக்கைகளில் மூழ்கினார்கள்.  
மோசே கடவுளின் கட்டளைகள் அடங்கிய கற்பலகையோடு கீழே வருகையில் நிகழ்ந்தவற்றைக் கண்டு கடும் கோபமடைந்தார். அந்த பொன் கன்றுக்குட்டியைச் சாம்பலாய் எரித்துத் தண்ணீரில் கரைத்து மக்களைக் குடிக்க வைத்தார். கடவுளின் பக்கம் இல்லாத பலர் அழிக்கப்பட்டனர். ஆனால் மோசேயின் வேண்டுதல் காரணமாக கடவுள் ஆரோனை தண்டிக்கவில்லை.  
மோசே மணந்திருந்த எத்தியோப்பியப் பெண்ணை முன்னிட்டு அவரது சகோதரர்களான மிரியாமும் ஆரோனும் அவருக்கு எதிராகப் பேசினர். அவர்கள், “ஆண்டவர் உண்மையில் மோசே வழியாக மட்டுமா பேசியுள்ளார்? அவர் எங்கள் வழியாகவும் பேசவில்லையா?” என்றனர். ஆண்டவர் இதனைக் கேட்டார். அவர்கள் மூவரையும் ஆசாரிப்பு கூடாரத்திற்கு அழைத்தார். அவர் மிரியமை தொழுநோய் மூலம் தண்டித்தார். ஆனால் கடவுள் ஆரோனை தண்டிக்கவில்லை. இவ்வாறு மீண்டும் ஒருமுறை கடவுளின் தண்டனையில் இருந்து ஆரோன் தப்பினார்.
# ஆரோன்

## எபிரேய விவிலியம்

### இறப்பு

மோசேவைப் போன்று ஆரோனும் வாக்களிக்கப்பட்ட நாட்டிற்கு செல்ல அனுமதிக்கப்படவில்லை. ஏனெனில் அவர்கள் இருவரும் மெரிபா நிகழ்வின் போது பொறுமையிழந்து ஆண்டவரின் கட்டளையை மீறிவிட்டனர். பின்னர் ஆரோன் தன் மகன் எலியாசர் மற்றும் மோசேவுடன் ஓர் என்ற மலையில் ஏறினார். அங்கு மோசே, ஆரோனின் குருத்துவ உடைகளை உரிந்து அவற்றை எலியாசருக்கு அணிவித்தார். ஆரோன் மலையுச்சியில் இறந்தார். அவருக்காக இஸ்ரயேல் மக்கள் 30 நாட்கள் துக்கம் அனுசரித்தனர். ஆரோன் இறந்த போது அவருக்கு வயது 123.
# ஆரோன்

## வழிமரபுகள்

இயேசுவிற்கு திருமுழுக்கு அளித்த திருமுழுக்கு யோவான், ஆரோன் வழிமரபைச் சேர்ந்தவர் ஆவார்.
# 17வது மக்களவை

**பதினேழாவது மக்களவை** 17வது மக்களவை உறுப்பினர்களால் அமைக்கப்பட்டது. இவர்கள் 2019 நடைபெற்ற பொதுத் தேர்தலில் வெற்றிபெற்றவர்கள் ஆவர். பொதுத் தேர்தல் 2019 ஆம் ஆண்டு ஏப்ரல் மாதம் 11 ஆம் நாள் தொடங்கி மே மாதம் 19 ஆம் நாள் வரை ஏழு கட்டங்களாக நடைபெற்றது. தேர்தல் முடிவுகள் மே மாதம் 23 ஆம் நாள் அறிவிக்கப்பட்டது.
# 17வது மக்களவை

## உறுப்பினர்கள்

- அவைத்தலைவர்:** ஓம் பிர்லா**
- துணைத்தலைவர்:** அறிவிக்கப்பட்டது**
- பிரதமர்:** நரேந்திர மோதி**
- எதிர்கட்சித் தலைவர்:** இல்லை**
- மக்களவை செயலாளர்: **உத்பால் குமார் சிங்**
# 17வது மக்களவை

## உறுப்பினர்கள்

### மக்களவையில் பங்கு பெற்ற கட்சிகள் - உறுப்பினர்களின் எண்ணிக்கை

| கட்சி | சுருக்கம் | இடங்கள் | தலைவர்கள் |
| --- | --- | --- | --- |
| align=பாரதிய ஜனதா கட்சி | align=பாஜக | 303 | நரேந்திர மோதி |
| align=இந்திய தேசிய காங்கிரசு | align=காங்கிரசு | 52 | சோனியா காந்தி |
| align=திராவிட முன்னேற்றக் கழகம் | align=திமுக | 24 | த. ரா. பாலு |
| align=ஒய். எஸ். ஆர். காங்கிரஸ் கட்சி | align=ஒய்.எஸ்.ஆர். காக | 22 | மிதுன் ரெட்டி |
| அகில இந்திய திரிணாமுல் காங்கிரசு | அஇதிக | 22 | சுதிப் பண்டையோபாத்யாய் |
| align=சிவ சேனா | align=சிசே | 18 | விநாயக் ராவுத் |
| align=ஐக்கிய ஜனதா தளம் | align=ஐஜத | 16 | ராஜீவ் ரஞ்சன் சிங் |
| align=பிஜு ஜனதா தளம் | align=பிஜத | 12 | பினாகி மிஸ்ரா |
| align=பகுஜன் சமாஜ் கட்சி | align=பசக | 10 | சியாம் சிங் யாதவ் |
| align=தெலுங்கானா இராட்டிர சமிதி | align=TRS | 9 | நாமா நாகேஸ்வர ராவ் |
| align=லோக் ஜனசக்தி கட்சி | align=LJP | 6 | சிராக் பஸ்வான் |
| align=தேசியவாத காங்கிரசு கட்சி | align=தேகாக | 5 | சுப்ரியா சுலே |
| align=சமாஜ்வாதி கட்சி | align=SP | 5 | முலாயம் சிங் யாதவ் |
| align=இந்திய பொதுவுடமைக் கட்சி (மார்க்சிஸ்ட்) | align=CPI(M) | 3 | ஏ. எம். ஆரீப் |
| align=இந்திய ஒன்றிய முஸ்லிம் லீக் | align=IUML | 3 | ஈ. டி. மொகமது பஷீர் |
| align=ஜம்மு காஷ்மீர் தேசிய மாநாட்டு கட்சி | align=JKNC | 3 | பரூக் அப்துல்லா |
| align=தெலுங்கு தேசம் கட்சி | align=TDP | 3 | கல்லா ஜெயதேவ் |
| align=இந்திய பொதுவுடமைக் கட்சி | align=CPI | 2 | கே. சுப்ராயன் |
| align=ஆல் இந்தியா மஸ்ஜிதே இத்திஹாதுல் முஸ்லிமீன் | align=AIMIM | 2 | அசதுத்தீன் ஒவைசி |
| align=அகாலி தளம் | align=SAD | 2 | சுக்பீர் சிங் பாதல் |
| align=அப்னா தளம் (சோனேலால்) | align=ADS | 2 | அனுப்பிரியா பட்டேல் |
| align=ஜனதா தளம் (சமயச்சார்பற்ற) | align=JD(S) | 1 | பிரஜ்வால் ரேவண்னா |
| align=அண்ணா திராவிட முன்னேற்றக் கழகம் | align=அதிமுக | 1 | இரவீந்திரநாத் குமார் |
| align=ஜார்க்கண்ட் முக்தி மோர்ச்சா | align=JMM | 1 | விஜய் குமார் ஹன்ஸ்தக் |
| align=அனைத்து சார்க்கண்ட் மாணவர்கள் சங்கம் | align=AJSU | 1 | சந்திர பிரகாஷ் சௌத்ரி |
| align=தேசியவாத ஜனநாயக முற்போக்கு கட்சி | align=NDPP | 1 | டோஹிஹோ யேப்தோமி |
| align=தேசிய மக்கள் கட்சி | align=NPP | 1 | அகதா சங்மா |
| align=நாகாலாந்து மக்கள் முன்னணி | align=NPF | 1 | லோர்ஹோ ப்போஸ் |
| align=புரட்சிகர சோஷலிசக் கட்சி | align=RSP | 1 | என். கே. பிரேமசந்திரன் |
| align=கேரள காங்கிரசு (எம்) | align=KC(M) | 1 | தாமஸ் செழிகடன் |
| align=மிசோ தேசிய முன்னணி | align=MNF | 1 | லால்ரோசங்கா |
| align=ஆம் ஆத்மி கட்சி | align=AAP | 1 | பகவான்ட் மன் |
| align=சிக்கிம் கிராந்திகாரி மோர்ச்சா | SKM | 1 | இந்திர ஹங் சுப்பா |
| align=விடுதலைச் சிறுத்தைகள் கட்சி | align=VCK | 1 | தொல். திருமாவளவன் |
| align=அகில இந்திய ஐக்கிய ஜனநாயக முன்னணி | AIUDF | 1 | பத்ருத்தீன் அஜ்மல் |
| align=இராச்டிரிய லோக்தந்திரிக் கட்சி | align=RLP | 1 | ஹனுமந் பெனிவால் |
| align=சுயேச்சை | align=IND. | 4 | -- |
| ஆங்கிலோ இந்தியர்கள்'' | align=NOM. | 2 | -- |
| [காலி இடங்கள்]'' | align=VAC. | 0 | - |
# மாரியம்மன் கோவில், உதகை

**மாரியம்மன் கோவில்** (*The Mariamman temple*) என்பது இந்தியாவின் தமிழ்நாடு மாநிலத்தில் உள்ள உதகமண்டலம் அல்லது ஊட்டி மற்றும் உதகை என்று அழைக்கப்படும் மாவட்ட நகராட்சிக்கு அருகில் இக்கோவில் அமைந்துள்ளது. மாரியம்மன் அப்பகுதி மக்களின் உள்ளூர் தெய்வம் ஆகும். இந்துக்களின் மழைக்கடவுளான மாரியம்மனுக்கு இக்கோவில் அர்பணிக்கப்பட்டுள்ளது.
# மாரியம்மன் கோவில், உதகை

## புராணம்

மாரியம்மன் கோவில் உருவாக காரணமான ஒரு நிகழ்வு கூறப்படுகிறது. கோயம்பத்தூரிலிருந்து ஒரு வணிகர் செவ்வாய்க் கிழமை தோறும் ஊட்டிபழங்குடி மக்களிடம் வந்து வியாபாரம் செய்வது வழக்கம். ஒரு செவ்வாய்க்கிழமை வடக்கிலிருந்து இரண்டு சகோதரிகள் சந்தைக்கு வந்தனர். அவர்கள் தெய்வீக தோற்றம் உடையவர்களாக தோன்றினர். அச்சகோதரிகள் தங்குவற்கு இடம் கேட்டனர். அதற்கு அவர்களை அருகிலுள்ள மரத்தடியில் தங்குமாறு கூறினார்கள். அம்மக்களுக்கு தெரியவில்லை இச்சகோதரிகள் தெய்வங்கள் என்று. அப்போது திடீரென்று ஒரு மின்னல் போன்ற வெளிச்சம் தோன்றி இருவரும் மறைந்து போனார்கள். இச்சம்பவத்திற்கு பிறகு அம்மக்கள் புரிந்து கொண்டு இத்தெய்வங்களுக்கு கோவில் கட்டினர். அவர்களுக்கு மாரியம்மன் மற்றும் காளியம்மன் என்று பெயரிட்டனர். அக்கோவில் தான் தற்போது மாரியம்மன் கோவில் என அழைக்கப்படுகிறது. இரண்டு தெய்வங்களும் ஒரே இடத்தில் இங்குதான் காணமுடியும். தற்போது ஒவ்வொரு செவ்வாய்கிழமையும் இச்சந்தை மாரியம்மன் கோவிலுக்கு மக்கள் வந்து வணங்கிவிட்டு செல்கின்றனர்.
# மாரியம்மன் கோவில், உதகை

## கோவில் திருவிழா

ஊட்டி மாரியம்மன் கோவில் திருவிழா ஒவ்வொரு வருடமும் ஏப்ரல் மாதம் கொண்டாடப்படுகிறது. அம்மன் தெய்வமான மாரியம்மன், காளியம்மன் வடிவத்தில் வணங்கப்படுகிறது. சீத்தால கௌரி அல்லது மகமாயி என மாரியம்மன் எல்லாராலும் அழைக்கப்படுகிறாள். இத்திருவிழா மாரியம்மன் தெய்வத்துக்கு மரியாதை செலுத்துவதற்காக வருடந்தோறும் கொண்டாடப்படுகிறது. உலகின் பல்வேறு பகுதிகளில் இருந்தும் பக்தர்கள் வந்து அம்மன் அருள் பெற்றுச் செல்கின்றனர். இத்திருவிழாவின் முக்கியமான நிகழ்வு பக்தர்கள் வெறும்காலுடன் தீமிதித்து அம்மனுக்கு தங்கள் வேண்டுதலை நிறைவேற்றுவர். பக்தர்கள் அரிசிமாவில் மாவிளக்கு ஏற்றி அம்மனுக்கு தங்கள் காணிக்கையை செலுத்துவர்.
# வி. பி. சிந்தன்

**வி. பி. சிந்தன்** (*V. P. Chinthan*) (பிறப்பு: சிண்டன் 10 அக்டோபர் 1918 - 8 மே - 1987) என்பவர் ஒரு இந்திய அரசியல்வாதி, தொழிற்சங்கவாதி, இந்திய விடுதலைப் போராட்ட வீரர், தமிழ்நாடு சட்டப் பேரவை முன்னாள் உறுப்பினரும் ஆவார்.
# வி. பி. சிந்தன்

## வாழ்க்கை

இவர் 1918 அக்டோபர் 10 அன்று சென்னை மாகாணம், மலபார் மாவட்டத்தின், இலையாவூர் கிராமத்தில் செரியம்மா, சாந்துநாயர் இணையருக்கு மூன்றாவது மகனாகப் பிறந்தார். இவரது அக்காள் தேவகியும், அண்ணனும், அண்ணியும் இந்திய தேசிய காங்கிரசில் இணைந்து இந்திய விடுதலைப் போராட்டத்தில் ஈடுபட்டனர். சித்தனும் அவர்களைப் பின்தொடர்ந்து காந்தியியன் அழைப்பே ஏற்று கள்ளுக்கடை மறியலில் ஈடுபட்டு ஆறுமாதம் கடுங்காவல் தண்டனையைப் பெற்றார்.
# வி. பி. சிந்தன்

## பொதுவுடமை இயக்கத்தில்

1934இல் காங்கிரசு சோசலிசக் கட்சி தொடங்கப்பட்டபோது இவர் அதில் இணைந்து மலபார் பகுதியில் இடதுசாரி இயக்கத்தவர்களுடன் இணைந்து பணியாற்றினார். போர் எதிர்ப்பு பரப்புரையில் ஈடுபட்டதற்காக சித்தன் 1939இல் இரண்டு ஆண்டுகள் வேலூர் சிறையில் அடைக்கப்பட்டார். விடுதலைக்குப் பிறகு 1942இல் கட்சிப் பணியாற்றுவதற்காக தமிழகம் வந்தார். இந்திய பொதுவுடமைக் கட்சி தடை செய்யப்பட்டதால் 1948இல் மூன்றாண்டுகள் சிறைவைக்கப்பட்டார். புதுச்சேரியில் போராட்டத்தில் ஈடுபட்டபோது பாரதிதாசனுடன் நட்பு ஏற்பட்டது. இவரது மலையாளப் பெயரான சிண்டன் என்ற பெயரை சிந்தன் என்று பாரதிதாசன் மாற்றினார்.  
1966இல் போக்குவரத்துக் தொழிலாளர் ச்கத்தை சென்னையில் தொடங்கியதில் இவரது பங்கு முதன்மையானதாகும். இவர் வில்லிவாக்கம் சட்டமன்றத்தொகுதியில் இருந்து இந்திய பொதுவுடமைக் கட்சி (மார்க்சிஸ்ட்) சார்பாக 1984 ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார்.
# வி. பி. சிந்தன்

## குடும்பம்

அரசியல் வாழ்வில் தீவிரமாக இயங்கியதால் இவர் தன் 40வயதில் சங்கீதா என்பவரை திருமணம் செய்துகொண்டார்.
# வி. பி. சிந்தன்

## மறைவு

1987இல் மாசுகோவில் நடைபெற்ற மே நாள் அணிவகுப்பை பார்வையிடச் சென்றவர் 1987 மே 8 அன்று ஸ்டாலின்கிராடில் மாரடைப்பால் காலமானார்.
# அன்னை தெரசா நினைவு ஆதரவற்ற பெண்கள் திருமண உதவித்திட்டம்

**அன்னை தெரசா நினைவு ஆதரவற்ற பெண்கள் திருமண உதவித்திட்டம்**, என்பது தமிழ்நாட்டின் ஆதரவற்ற ஏழைப் பெண்களின் திருமண உதவிக்கான திட்டமாகும். இத்திட்டத்திற்கு அன்னை தெரேசா நினைவாக, பெயரிடப்பட்டு தமிழக அரசால் நடைமுறைப்படுத்தப்பட்டுவருகிறது.  
இத்திட்டத்தில் தாய், தந்தை இல்லாத பெண்ணிற்கு மட்டும் திருமண உதவி தொகை வழங்கப்படும். ஒரு குடும்பத்தில் ஒரு பெண்ணுக்கு மட்டும் இந்த உதவித்தொகை வழங்கப்படும். பெண்ணின் வயது 18 முடிந்திருக்க வேண்டும். குடும்ப ஆண்டு வருமான வரம்பு இல்லை.  
உதவித்தொகைக்கான விண்ணப்பத்துடன் பெண்ணின் திருமண அழைப்பிதழ், சட்ட மன்ற உறுப்பினர் அல்லது நாடாளுமன்ற உறுப்பினரிடமிருந்து ஆதரவற்றோர் சான்று பெற்று வழங்கவேண்டும். அல்லது தாய் தந்தையரின் இறப்பு சான்றிதழையும் வழங்கலாம். பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணத்திற்கு 40 நாட்களுக்கு முன்னர் திருமண உதவித்தொகைக்கான விண்ணப்பத்தை தங்கள் வாழும் பகுதியின் மாநகராட்சி ஆணையர் அல்லது நகராட்சி ஆணையர் அல்லது ஊராட்சி ஒன்றிய ஆணையர் அல்லது மாவட்ட சமூகநல அலுவலர் அலுவலகத்திற்கு அனுப்பவேண்டும்.
# அன்னை தெரசா நினைவு ஆதரவற்ற பெண்கள் திருமண உதவித்திட்டம்

## திருமண உதவித் தொகையும், தகுதிகளும்

- **திட்டம் 1**: கல்வித் தகுதி ஏதுமில்லை. இவர்களுக்கு மின்னணு பரிமாற்ற சேவை மூலமாக ரூபாய் 25,000 தொகை, தாலிக்கு 8 கிராம் தங்க நாணயம் வழகப்படும்.  
- **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும். இவர்களுக்கு மின்னணு பரிமாற்ற சேவை மூலமாக ரூபாய் 50,000 தொகை மற்றும் 8 கிராம் தங்க நாணயம் வழங்கப்படும்.
# உதகமண்டலம் நகராட்சி சந்தை

**உதகமண்டலம் நகராட்சி சந்தை** (*Ooty Municipal Market*) தமிழ்நாட்டின் நீலகிரி மாவட்டத்தில் அமைந்துள்ள நகராட்சி சந்தை ஆகும். இந்தியாவின் மிகப்பெரிய சில்லரை வியாபாரச் சந்தையாகும். இது உதகமண்டலத்தின் மிக முக்கியமான பல்பொருள் வர்த்தக மையமாக செயல்பட்டு வருகிறது. இங்கு மக்கள் தங்களுக்கு தேவையான காய்கறிகள், பழங்கள் மளிகைப் பொருள்களை வாங்கி செல்கின்றனர்.